Vestre Aker kammerkor

Vestre Aker kammerkor (VAK) er et kor i Oslo etablert i 1993. VAK er tilknyttet Vestre Aker kirke, og har omlag 40 medlemmer. Korets dirigent har fra starten vært Karstein Sigurd Ærø, som også er kantor i Vestre Aker kirke. 

 Historie 
Koret har siden starten i 1993 koret fremført av Johann Sebastian Bach blant annet h-mollmessen, Johannespasjonen, Juleoratoriet og flere kantater. Det har også fremført Mozarts store c-mollmesse, samt rekviemer av Mozart, Brahms, Fauré og Duruflé.   

Koret synger også komposisjoner og arrangementer laget av dirigenten.  I 2002 urfremførte koret Ærøs Juleoratorium til gode kritikker. Ærø spesialskrev dette til VAK og verket ble spilt inn på CD i 2003, i Vestre Aker kirke, med Svein Tindberg som forteller.Norsk biografisk leksikon. 9 : Sundt-Wikborg  

VAK har også gitt ut CD-en Norske Folketonebearbeidelser. Denne ble innspilt i Vestre Aker kirke i 1996.

Flere av verkene koret har framført de siste årene har vært i samarbeid med musikere fra Oslo-Filharmonien. Koret har også et langvarig samarbeid med sopransolisten Tone Elisabeth Braaten. 

VAK setter også opp konserter med «lettere» repertoar, og er kjent for sine julekonserter som arrangeres i Vestre Aker kirke under navnet Hellige Natt, første gang i 2004. I 2010 utgav koret en CD med samme navn med flere av sangene som har stått på repertoaret på disse konsertene. Innspillingen ble gjort i Vestre Aker kirke i mai 2010 med Bjørn Andor Drage (BAD Music) som produsent.

I februar 2012 deltok Vestre Aker kammekor på tre framføringer av Mahlers 8. symfoni i Oslo Konserthus. Her deltok Oslo Filharmoniske Orkester, Oslo Filharmoniske Kor, Grex Vocalis, Oslo Domkor, Kammerkoret Nova og Sølvguttene. Dirigent var Jukka-Pekka Saraste. Totalt var det ca. 450 utøvere på podiet på disse konsertene.
 Referanser 

 Eksterne lenker 
 Vestre Aker kammerkors nettside
 VGs anmeldelse av Karstein Ærøs Juleoratorium, desember 2003 (CD)
 Artikkel i Stavanger Aftenblad oktober 2008 om Bach-samarbeid med Stavanger domkirkes kammerkor
Kategori:kor i Oslo
Kategori:Etableringer i 1993
Kategori:1993 i Norge